**Rovaniemen SuPer-Nuorten vuosi 2016**

SuPer-Nuorten viikkoa vietettiin perinteisesti viikolla 11 jolloin kävimme varsinaisten- ja opiskelijajäsenien kanssa keilaamassa Santa Sportilla. Pizzan syömisen ohessa keskustelimme nuorille ajankohtaisista ja mieltä askarruttavista asioista. Opiskelijat saivat ensikäden tietoutta opiskeluihin ja harjoitteluihin meiltä varsinaisilta jäseniltä.

Huhtikuun alkupuolella lähdettiin Helsinki-Tukholma-Helsinki -risteilylle valtakunnalliselle SuPer-Nuorten koulutusristeilylle. Pohjoisen nuoret olivat hyvin edustettuina.

Samoin elokuussa vietetyillä SuPerRaksa-päivillä pohjoisen nuoria oli paljon paikalla, vaikka tapahtuma sijoittuikin pääkaupunkiseudulle. SuPerRaksa-päivät ovat nuorten suosiossa, sillä tapahtuma on osallistujille täysin maksuton.

Lokakuussa järjestettiin ensimmäinen Sukella Superiin-koulutus Oulussa, joka oli suunnattu eritoten Pohjois-Suomen nuorille varsinaisille jäsenille, jotka eivät ennen ole liiton tapahtumiin osallistuneet. Päivällä kouluttauduttiin ja illan vietimme yhdessä Raksa-Nuorten kanssa seinäkiipeilyn, saunomisen ja paljuilun merkeissä.

Vuosi oli kokonaisuudessaan onnistunut ja innostunut. Saimme tapahtumiin mukaan niin vanhoja kuin uusiakin jäseniä Rovaniemeltä. Loppuvuodesta Rovaniemen SuNu Sara jättäytyi valtakunnallisesta työryhmästä pois ja tilalle saatiin uusi innokas SuNu Minna, joka jatkaa nuorten tapahtumien suunnittelua Rovaniemellä.

Omalta osaltani haluan kiittää kaikkia opiskelijoita ja nuoria, joihin olen tämän 7 vuoden SuNu aikanani törmännyt. Ilman teitä ei tapahtumista olisi tullut mitään. On etuoikeus kuulu tähän SuPer-porukkaan! Teemme arvokasta työtä ja ollaan yhdessä siitä ylpeitä <3 Kiitokset myös ammattiosastojen 115 ja 120 hallituksen väelle, yhteistyö on sujunut hyvin ja olette aina tukeneet nuorten toimintaa, jatkakaa hyvää työtä opiskelijoiden ja nuorten osalta Minnan kanssa.

Sara Satokangas